UNA ANALÍTICA ANÒMALA

Aquesta és una part de l’hemograma d’una anàlisi de sang de l’Adrià poc després que li diagnostiquessin la malaltia.

| HEMATOLOGIA |
| --- |
| Anàlisi | Resultats | Unitats | Valors de referència |
| Hematies  | \*3.57 | X106/mm3 | [4.20-5.50] |
| Hemoglobina | \*8.2 | g/dL | [12.0-16.50] |
| Hematòcrit  | \*29.7 | % | [40-50] |
| Leucòcits | 4.1 | X103 | [3.9-10.90] |
| Plaquetes  | \*55 | X103 | [130-400] |

1. Fixa’t en els resultats i els valors de referència. Què volen dir els resultats marcats amb l’asterisc?
2. Malgrat ser un nen inquiet de cinc anys, l’Adrià, en el moment de fer-li l’analítica, se sentia cansat i sense ganes de fer res. Hi pots donar una explicació?
3. Feia un parell de dies, jugant al pati de l’escola, s’havia donat un petit cop al braç i li havia sortit un blau molt gran. En pots explicar la causa?